CELEX: 62019TN0249
Language: mt
Date: 2019-04-12 00:00:00
Title: Kawża T-249/19: Rikors ippreżentat fit-12 ta’ April 2019 — Karpeta-Kovalyova vs Il-Kummissjoni

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/87
            
         
      Rikors ippreżentat fit-12 ta’ April 2019 — Karpeta-Kovalyova vs Il-Kummissjoni
      (Kawża T-249/19)
      (2019/C 187/94)
      Lingwa tal-kawża: l-Ingliż
      
         Partijiet
      
      
         Rikorrenti: Marina Karpeta-Kovalyova (Woluwe Saint Pierre, il-Belġju) (rappreżentant: S. Pappas, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla ż-żewġ deċiżjonijiet ikkontestati sabiex il-Kummissjoni Ewropea tevalwa mill-ġdid l-istatus tar-rikorrenti u tagħtiha l-allowance tal-espatrijazzjoni, l-allowance ta’ kuljum, l-allowance tal-installazzjoni, l-ispejjeż tal-ivvjaġġar meta assumiet id-dmirijiet tagħha u l-ispejjeż taċ-ċaqliq;
               
            
                  —
               
               
                  tordna lill-konvenuta tbati, minbarra l-ispejjeż tagħha, dawk tar-rikorrent għal dawn il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv, huwa bbażat fuq interpretazzjoni żbaljata tal-Artikolu 4(1)(a) tal-Anness VII tar-Regolamenti tal-Persunal dwar id-definizzjoni tar-residenza abitwali, peress li d-deċiżjonijiet ikkontestati ma jikkunsidrawx l-istatus diplomatiku tal-konjuġi tar-rikorrenti li jkopri l-biċċa l-kbira tal-perijodu kritiku ta’ 5 snin li ntemm sitt xhur qabel ma daħlet fis-servizz u minħabba li kkunsidraw il-kuntratti interim li kellha r-rikorrenti, filwaqt li l-familja tagħha rritornat lura lejn pajjiżha.
               
            
                  2.
               
               
                  It-tieni motiv, huwa bbażat fuq żball manifest ta’ evalwazzjoni mid-deċiżjonijiet ikkontestati peress li ma jikkunsidrawx fatti li mingħajr dubju u lil hinn minn kull evalwazzjoni juru li ċ-ċaqliq tal-familja kollha minn Brussell lura għall-pajjiż ta’ oriġini tar-rikorrenti, billi bbażaw ruħhom fuq allegazzjonijiet mhux issostanzjati.